મહેશ રાઠી જણાવે છે કે, જ્યારે લગભગ બે વર્ષ પહેલાં ઉનાળામાં કામ અંગે દિલ્હી ગયો તો ત્યાં ફૂટપાથ પર આઈસક્રીમ કોર્ટમાંથી આઈસક્રીમ તો મળતો પણ મોટાભાગે ઓગળી ગયેલો હતો. મેં ફેરીયાને કહ્યું તો તેણે મને બીજો આઈસક્રીમ આપ્યો પણ કહ્યું કે ગરમીના કારણે આમ થાય છે. બીજી તરફ પાણીના ડિસ્પેન્સરવાળો બે રૂપિયામાં એક ગ્લાસ પાણી વેચતો હતો અને તે કેટલું ચોખ્ખું હતું તે નક્કી કરી શકાય તેમ નહોતું. ત્યારે મને વિચાર આવ્યો કે કૂલિંગ રેફ્રિજિરેટર બનાવવામાં આવે જેનાથી પાણી સાફ થાય અને ઠંડુ પણ થાય.